EVROPSKA KOMISIJA Bruselj, 27.4.2021 COM(2021) 212 final 2021/0109(BUD) Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Belgije – EGF/2020/005 BE/Swissport



OBRAZLOŽITVENI MEMORANDUM OZADJE PREDLOGA 1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG). 2.Belgija je 22. decembra 2020 vložila vlogo EGF/2020/005 BE/Swissport za finančni prispevek iz ESPG zaradi odpustov v podjetju Swissport Belgium v Belgiji. 3.Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG EGF/2020/005 BE/Swissport Država članica Belgija Datum vložitve vloge 22. december 2020 Datum potrdila o prejemu vloge 22. december 2020 Datum zahtevka za dodatne informacije 5. januar 2021 Rok za predložitev dodatnih informacij 16. februar 2021 Rok za zaključek ocene 11. maj 2021 Merilo za pomoč Člen 4(1)(a) uredbe o ESPG

Glavno podjetje Swissport Belgium

Število zadevnih podjetij 1 Sektorji gospodarske dejavnosti (oddelek NACE Revizija 2) oddelek 52 (Skladiščenje in spremljajoče prometne dejavnosti) oddelek 81 (Dejavnost oskrbe stavb in okolice) Referenčno obdobje (štirje meseci) 9. junij 2020–9. oktober 2020 Število odpustov v referenčnem obdobju (a) 1 468 Število odpustov pred referenčnim obdobjem ali po njem (b) 0 Skupno število odpuščenih delavcev (a + b) 1 468 Skupno število upravičenih prejemnikov 1 468 Skupno število ciljnih prejemnikov 1 468 Proračun za prilagojene storitve (v EUR) 5 977 108 Proračun za izvajanje ESPG (v EUR) 221 600 Skupni proračun (v EUR) 6 198 708 Prispevek ESPG (60 %) (v EUR) 3 719 224 OCENA VLOGE Postopek 4.Belgija je vlogo EGF/2020/005 BE/Swissport vložila 22. decembra 2020, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 5. januarja 2021 od Belgije zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 11. maja 2021. Upravičenost vloge Zadevna podjetja in prejemniki 5.Vloga se nanaša na 1 468 delavcev, ki so postali presežni v podjetju Swissport Belgium. Odpuščanja delavcev vplivajo na celotno Belgijo. 6.Belgija je vlogo vložila na podlagi merila za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni v štirimesečnem referenčnem obdobju v podjetju v državi članici, vključno z delavci, ki so postali presežni pri njegovih dobaviteljih ali proizvajalcih v poproizvodni fazi, in/ali samozaposlenimi osebami, ki so opustile dejavnost. 7.Štirimesečno referenčno obdobje za vlogo traja od 9. junija 2020 do 9. oktobra 2020. 8.V tem referenčnem obdobju je v podjetju Swissport Belgium postalo presežnih 1 468 delavcev. Izračun števila odpustov in opustitev dejavnosti 9.Vsi odpusti v referenčnem obdobju so bili izračunani od datuma, ko je delodajalec posamezne delavce obvestil o odpustu ali prekinitvi pogodbe o zaposlitvi. Upravičeni prejemniki

10.Skupno število upravičenih prejemnikov je 1 468. Povezava med odpusti ter svetovno finančno in gospodarsko krizo 11.Svetovna zdravstvena organizacija je 11. marca 2020 izbruh COVID-19 razglasila za pandemijo. Komisija je 27. maja 2020 v sporočilu „Proračun EU kot gonilo načrta okrevanja za Evropo“ navedla, da je pandemija povzročila gospodarsko krizo, in določila načrt okrevanja gospodarstva. Ta načrt omogoča uporabo ESPG kot orodja za hitro odzivanje na izredne razmere za pomoč osebam, ki so zaradi svetovne finančne in gospodarske krize izgubile zaposlitev. 12.Pandemija je v prvi polovici leta 2020 povzročila najhujšo recesijo v zgodovini EU. Glede na (vmesno) evropsko gospodarsko napoved Komisije iz zime 2021 naj bi se BDP EU v letu 2020 zmanjšal za približno 6,3 %, nato pa ponovno povečal za 3,7 % leta 2021 in 3,9 % leta 2022. 13.Belgija je za zajezitev pandemije COVID-19 18. marca 2020 uvedla zaporo. To je imelo takojšen učinek na letalske prevoznike in podjetja, ki opravljajo dejavnosti na bruseljskem letališču. V prvem tednu zapore (16.–22. marec) se je število letov na tem letališču zmanjšalo na samo 578, kar je 58 % manj kot januarja 2020. V tednih, ki so sledili, se je potniški promet na letališču skoraj popolnoma ustavil; opravljeno je bilo zgolj omejeno število repatriacijskih in diplomatskih letov ter letov za nujno medicinsko pomoč. 14.V letu 2020 se je skupni mednarodni potniški promet v primerjavi z letom 2019 zmanjšal za 60 % (s 4,5 milijarde na 1,8 milijarde potnikov), pri čemer je bilo na svetovni ravni 50 % zrakoplovov prepeljanih v skladišča. 15.Komisija je v poročilu Evropskemu parlamentu in Svetu o skupnih pravilih za opravljanje zračnih prevozov v Skupnosti zaradi pandemije COVID-19 priznala, da so bile storitve zemeljske oskrbe močno prizadete in da obstaja resnično tveganje nadaljnjih stečajev med izvajalci tovrstnih storitev v letu 2021. 16.Podjetje Swissport Belgium, eden od dveh izvajalcev storitev zemeljske oskrbe na bruseljskem letališču, je bilo odgovorno za 60 % storitev oskrbe in čiščenja na tem letališču. Ob izbruhu pandemije je podjetje uspešno izvajalo načrt za okrevanje: v četrtem četrtletju leta 2019 se je skupni promet v primerjavi s četrtim četrtletjem leta 2018 povečal za 5,8 %. Na seji upravnega odbora podjetja 20. februarja 2020 so bile v napovedi prometa za leto 2020 predvidene izgube v višini 4,5 milijonov EUR, kar je 37 % izgub manj v primerjavi z letom 2019. 17.Vendar je bilo do maja 2020 jasno, da se letalski promet in letališke dejavnosti še nekaj časa ne bodo vrnili na običajno raven. V podjetju Swissport Belgium so na podlagi napovedi strank o ponovnem začetku potovanj ocenili, da bo do konca leta 2020 njihova dejavnost znašala okoli 40 % dejavnosti pred pandemijo, v letu 2021 pa najbrž ne bo presegla 70–80 %. Swissport je zaradi pomanjkanja likvidnosti po treh mesecih nedejavnosti napovedal stečaj. Sodišče v Bruslju je stečaj podjetja razglasilo 9. junija 2020, en teden pred načrtovanim ponovnim zagonom evropskih letov na bruseljskem letališču, v okviru katerega je 20 letalskih družb zagotavljalo lete na 60 destinacij. 18.Tudi podjetje Aviapartner Belgium, drugi izvajalec storitev zemeljske oskrbe na bruseljskem letališču, se je spopadalo z velikimi težavami in pomanjkanjem likvidnosti kot posledico nedejavnosti zaradi pandemije, pri čemer so se njegovi prihodki v primerjavi z obdobjem pred pandemijo zmanjšali za 95 %. Belgijski svet ministrov je podjetju Aviapartner osem dni po stečaju podjetja Swissport Belgium odobril konvertibilno posojilo v višini do 25 milijonov EUR prek zveznega združenja za udeležbo in naložbe (SFPI-FPIM), katerega namen je bil preprečiti stečaj podjetja, da bruseljsko letališče ne bi ostalo brez edinega izvajalca storitev zemeljske oskrbe. Brez izvajalcev zemeljske oskrbe potniška in tovorna letala ne bi mogla vzleteti z letališča ali pristati na njem. Posojilo je zagotovilo preživetje podjetja Aviapartner, tako da so se letališke dejavnosti po odpravi zapore lahko nadaljevale. 19.Doslej je bila za skladiščenje in podporne dejavnosti v prometnem sektorju skupaj z drugimi sektorji vložena ena večsektorska vloga za pomoč ESPG, v kateri je bila kot podlaga navedena gospodarska kriza zaradi pandemije COVID-19. Dogodki, ki so povzročili odpuste in opustitve dejavnosti 20.Po več tednih skoraj brez storitev zemeljske oskrbe na letališču je bil 9. junija 2020 razglašen stečaj podjetja Swissport Belgium. Poleg tega zaradi velike negotovosti glede kratkoročnega okrevanja sektorja zračnega potniškega prometa nobeno podjetje ni izkazalo zanimanja za prevzem njegovih dejavnosti oskrbe. Ta povezana dogodka sta povzročila odpuste, v zvezi s katerimi je bila vložena ta vloga. Pričakovani učinek odpustov na lokalno, regionalno ali nacionalno gospodarstvo in zaposlenost 21.Po podatkih bruseljske gospodarske zbornice in flamskega združenja delodajalcev Voka bruseljsko letališče neposredno zaposluje 24 000 ljudi, posredno pa prispeva k še 40 000 delovnim mestom. 22.Odpusti v podjetju Swissport Belgium vplivajo na delavce, ki živijo po vsej državi: v Bruslju (29 %), Flandriji (52 %) in Valoniji (19 %). 23.Do oktobra 2020 se je kljub obstoječim shemam skrajšanega delovnega časa nacionalna stopnja brezposelnosti v primerjavi z oktobrom 2019 povečala za 1,3 odstotne točke, na 6,4 %. V Flandriji, kjer se nahaja bruseljsko letališče, se je brezposelnost do oktobra 2020 v primerjavi z oktobrom 2019 povečala za 1 odstotno točko, na 4,4 %. V Valoniji je v tretjem četrtletju leta 2020 stopnja brezposelnosti moških znašala 8,3 %, kar je skoraj 2 odstotni točki več od nacionalnega povprečja za to skupino. Nenadno zaprtje nekaterih ključnih sektorjev (gostinstvo, turizem, kultura itd.) je še posebej pretreslo trg dela v bruseljski regiji, kjer se je brezposelnost v tretjem četrtletju leta 2020 povečala na 15 % (povečanje za 2 odstotni točki v primerjavi z enakim obdobjem v preteklem letu). 24.Zaradi naraščajoče brezposelnosti se belgijski organi bojijo, da bo iskanje nove zaposlitve še težje za delavce iz prikrajšanih skupin. V to kategorijo spada velik delež nekdanje delovne sile podjetja Swissport, saj gre večinoma za nizkokvalificirane in polkvalificirane delavce, pri čemer je približno tretjina (32,5 %) starejših od 50 let. Ta skupina delavcev potrebuje dodatno usmerjanje in podporo pri iskanju zaposlitve, pa tudi izpopolnjevanje in prekvalifikacijo, prilagojena njihovim potrebam, da bi imeli boljše možnosti za ponovno zaposlitev. Ciljni prejemniki in predlagani ukrepi Ciljni prejemniki

25.Pričakuje se, da bodo v ukrepih sodelovali vsi presežni delavci. Razčlenitev teh delavcev po spolu, državljanstvu in starostni skupini: Kategorija Število

ciljnih prejemnikov Spol: moški: 1 086 (73,98 %) ženski: 382 (26,02 %) Državljanstvo: državljani EU: 1 400 (95,37 %) državljani nečlanic EU: 68 (4,63 %) Starostna skupina: 15–24 let: 83 (5,65 %) 25–29 let: 184 (12,53 %) 30–54 let: 1 001 (68,19 %) 55–64 let: 199 (13,56 %) starejši od 64 let: 1 (0,07 %) Upravičenost predlaganih ukrepov 26.Prilagojene storitve, ki bodo zagotovljene presežnim delavcem, vključujejo naslednje ukrepe: –Širjenje informacij, pomoč pri iskanju zaposlitve in poklicno usmerjanje. To bo poleg splošnega in individualnega informiranja o ukrepih vključevalo profiliranje delavcev, iskanje nadomestne zaposlitve, dejavno usmerjanje, usmerjeno v zaposlitev, in posredovanje za zaposlitev. Organizirani bodo tudi zaposlitveni sejmi. –Usposabljanje. Ponujeno bo posebno usposabljanje, prilagojeno potrebam delavcev. To zajema horizontalno usposabljanje, na primer na področju tujih jezikov in IKT, ter poklicno usposabljanje v zvezi s spretnostmi, potrebnimi za izvajanje letaliških storitev ali za sektorje s pomanjkanjem strokovno usposobljene delovne sile. –Usposabljanje na delovnem mestu. Ponujeno bo za prosta delovna mesta, za katera ni dovolj ustreznih kandidatov. Po uspešno opravljenem usposabljanju bo zadevnemu delavcu ponujena pogodba. –Podpora pri ustanavljanju podjetja. Delavci, ki se zanimajo za samozaposlitev, bodo deležni podpore regionalnih organizacij za razvoj vzdržnih poslovnih projektov ali projektov samozaposlovanja. To bi lahko vključevalo načrtovanje, izvajanje študij izvedljivosti, oblikovanje poslovnih načrtov, pomoč pri iskanju možnosti financiranja itd. –Prispevek za ustanovitev podjetja. Delavci, ki ustanovijo podjetje ali dejavnost kot samozaposleni, bodo prejeli prispevek do 15 000 EUR. –Spodbude in pomoči. (1) Pomoči za iskanje zaposlitve in usposabljanje. Delavci bodo prejeli 1 EUR na uro dejanskega sodelovanja pri usposabljanju ali iskanju zaposlitve. (2) Prispevek za potne stroške. Da bi spodbudili regijsko in medregijsko mobilnost, bodo delavci, ki sprejmejo delovno mesto, ki je več kot 60 km oddaljeno od njihovega doma ali katerega oddaljenost pomeni več kot štiri ure vožnje na delo in nazaj, prejeli pavšalni znesek v višini 500 EUR, če uporabljajo zasebno prevozno sredstvo, ali 750 EUR, če uporabljajo javni prevoz. (3) Dodatek za odpravljanje spolnih stereotipov. Delavci oziroma delavke slabše zastopanega spola, ki se odločijo za poklicno usposabljanje za poklice z bistveno neuravnoteženo zastopanostjo spolov, bodo prejeli dodatek v višini 700 EUR, ki se izplača v dveh obrokih, in sicer na začetku in na koncu usposabljanja.(4) Pomoč za ustanovitev podjetja. Delavci bodo med pripravami na ustanovitev lastnega podjetja največ 12 mesecev prejemali mesečni znesek v višini 350 EUR. Da bi nove samozaposlene podprli v prvih mesecih opravljanja dejavnosti, bo na voljo tudi prispevek v višini 200 EUR, ki se bo izplačeval največ pet mesecev. (5) Pomoč za vrnitev v šolo. Delavci, ki se odločijo za vsaj enoletni redni terciarni študij ali vsaj trimesečno usposabljanje za pridobitev kvalifikacij, da bi pridobili spretnosti, ki so potrebne za delovna mesta, po katerih se povprašuje in ki jih je težko zapolniti ter so povezana s kritičnimi funkcijami itd., bodo prejeli mesečno pomoč v višini 350 EUR. 27.Zaradi pandemije COVID-19 je bil razvit sanitarni higienski koncept za zagotovitev izvajanja ukrepov. 28.Tukaj opisani predlagani ukrepi so aktivni ukrepi trga dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 29.Belgija je predložila zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takšnih ukrepov. Ocena proračuna 30.Predvideni skupni stroški znašajo 6 198 708 EUR, kar vključuje izdatke za prilagojene storitve v višini 5 977 108 EUR ter izdatke za pripravo, upravljanje, širjenje informacij in obveščanje javnosti ter nadzor in poročanje v višini 221 600 EUR. 31.Skupni zaprošeni finančni prispevek iz ESPG znaša 3 719 224 EUR (60 % skupnih stroškov). Ukrepi Predvideno število udeležencev Predvideni stroški na udeleženca

(v EUR) Predvideni skupni stroški (v EUR) Prilagojene storitve (ukrepi na podlagi člena 7(1)(a) in (c) uredbe o ESPG) Širjenje informacij, pomoč pri iskanju zaposlitve in poklicno usmerjanje 1 468 2 230 3 273 787 Usposabljanje, prekvalifikacija in poklicno usposabljanje 610 3 534 2 155 437 Usposabljanje na delovnem mestu 10 1 440 14 396 Podpora pri ustanavljanju podjetja 70 2 000 139 988 Prispevek za ustanovitev podjetja 12 10 000 120 000 Vmesni seštevek (a): Delež svežnja prilagojenih storitev: – 5 703 608 (95,42 %) Pomoči in spodbude (ukrepi na podlagi člena 7(1)(b) uredbe o ESPG) Spodbude in pomoči 367 745 273 500 Vmesni seštevek (b): Delež svežnja prilagojenih storitev: – 273 500 (4,58 %) Ukrepi na podlagi člena 7(4) uredbe o ESPG 1. Priprava – 6 000 2. Upravljanje – 52 420 3. Širjenje informacij in obveščanje javnosti – 55 000 4. Nadzor in poročanje – 108 180 Vmesni seštevek (c): Delež skupnih stroškov: – 221 600 (3,57 %) Skupni stroški (a + b + c): – 6 198 708 Prispevek ESPG (60 % skupnih stroškov) – 3 719 224 32.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Belgija je potrdila, da so ti ukrepi odvisni od dejavnega sodelovanja ciljnih prejemnikov pri iskanju zaposlitve ali usposabljanju. 33.Belgija je potrdila, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika. Obdobje upravičenosti izdatkov

34.Belgija je prilagojene storitve za ciljne prejemnike začela izvajati 9. junija 2020. Izdatki za ukrepe bodo torej upravičeni do finančnega prispevka iz ESPG od 9. junija 2020 do 22. decembra 2022. 35.Upravni izdatki Belgije za izvajanje ESPG so začeli nastajati 10. junija 2020. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 10. junija 2020 do 22. junija 2023. Dopolnjevanje ukrepov, ki se financirajo z nacionalnimi sredstvi ali sredstvi Unije 36.Viri nacionalnega vnaprejšnjega financiranja ali sofinanciranja so sredstva regij Région de Bruxelles-Capitale/Brussels Hoofdstedelijk Gewest, Vlaams Gewest in Région Wallonne. 37.Belgija je potrdila, da opisani ukrepi, ki prejmejo finančni prispevek iz ESPG, ne bodo financirani iz drugih finančnih instrumentov Unije. Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi 38.Belgija je navedla, da je bil usklajeni sveženj prilagojenih storitev pripravljen v posvetovanju s predstavniki delavcev in socialnimi partnerji na sestankih 3. in 19. novembra 2020. Belgijski organi so se sestali tudi z zaposlitvenim centrom Aviato vzw za iskalce zaposlitve in delodajalce na bruseljskem letališču. S tem centrom, specializiranim za letalski sektor, so se posvetovali o najustreznejšem izpopolnjevanju in prekvalifikaciji presežnih delavcev. 39.Nosilci te vloge so regionalni organi Flandrije, Valonije in Bruslja. Synerjob, medregionalna struktura za sodelovanje med tremi belgijskimi službami za zaposlovanje, izboljšuje skladnost predlaganih ukrepov. Sistemi upravljanja in nadzora 40.Vloga vsebuje opis sistema upravljanja in nadzora, ki opredeljuje odgovornosti vključenih organov. Belgija je Komisijo obvestila, da bodo finančni prispevek upravljali in nadzirali organi v regijah Région de Bruxelles-Capitale/Brussels Hoofdstedelijk Gewest, Vlaams Gewest in Région Wallonne, ki že upravljajo in nadzirajo Evropski socialni sklad. Zaveze zadevne države članice 41.Belgija je predložila vsa potrebna zagotovila v zvezi z naslednjim: –pri dostopu do predlaganih ukrepov in njihovem izvajanju se bosta upoštevali načeli enake obravnave in nediskriminacije; –upoštevane so bile zahteve iz nacionalne zakonodaje in zakonodaje EU o kolektivnem odpuščanju; –predlagani ukrepi ne bodo prejeli finančne podpore iz drugih skladov ali finančnih instrumentov Unije, preprečilo pa se bo tudi vsakršno dvojno financiranje; –predlagani ukrepi bodo dopolnjevali ukrepe, financirane iz strukturnih skladov; –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 42.Sredstva ESPG ne presegajo najvišjega letnega zneska v višini 186 milijonov EUR (cene iz leta 2018), kot je določeno v členu 8(1) Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027.

43.Komisija po preučitvi vloge v zvezi s pogoji iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in predvidenih stroškov predlaga uporabo sredstev ESPG v znesku 3 719 224 EUR, kar je 60 % skupnih stroškov predlaganih ukrepov, da se zagotovi finančni prispevek za vlogo. 44.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 9 Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev. Povezani akti 45.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 3 719 224 EUR v ustrezno proračunsko vrstico. 46.Ko bo Komisija sprejela ta predlog sklepa o uporabi sredstev ESPG, bo hkrati z izvedbenim aktom sprejela sklep o finančnem prispevku, ki bo začel veljati na datum, ko bosta Evropski parlament in Svet sprejela predlagani sklep o uporabi sredstev ESPG. 2021/0109 (BUD) Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Belgije – EGF/2020/005 BE/Swissport EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 ter zlasti člena 15(4) Uredbe, ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev, ter zlasti točke 9 Sporazuma, ob upoštevanju predloga Evropske komisije, ob upoštevanju naslednjega: (1)Namen Evropskega sklada za prilagoditev globalizaciji (ESPG) je zagotoviti podporo delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov prenehale opravljati dejavnosti, ter pomoč pri njihovi ponovni vključitvi na trg dela. (2)Sredstva ESPG ne smejo presegati najvišjega letnega zneska 186 milijonov EUR (cene iz leta 2018), kot je določeno v členu 8(1) Uredbe Sveta (EU, Euratom) 2020/2093. (3)Belgija je 22. decembra 2020 vložila vlogo za uporabo sredstev ESPG v zvezi z odpusti v podjetju Swissport v Belgiji. Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kot je določeno v členu 13 Uredbe (EU) št. 1309/2013. (4)Zato bi bilo treba uporabiti sredstva ESPG, da se zagotovi finančni prispevek v višini 3 719 224 EUR za vlogo, ki jo je vložila Belgija. (5)Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –